Pitta (genus)



Pitta adalah satu genus burung dalam keluarga Pittidae atau burung Pacat. Burung ini suka bersendirian dan memiliki bulu yang berwarna terang serta mencari makan di atas lantai hutan. Ia mempunyai kaki panjang, ekor pendek dan sayap berbentuk bulat. Bulunya berwarna hijau dibahagian atas dengan sayap dengan tompokan warna biru. Kebanyakan mempunyai kepala berwarna gelap. Pembinaan sarang, pengeraman dan penjagaan anak dilakukan oleh kedua-dua burung jantan dan betina. Telur akan menetas selepas dieram sekitar 17 hari, manakala anak-anaknya adalah altricial dan nidicolous. Beberapa spesies merupakan jenis migrasi.

Taksonomi
Genus Pitta telah disusun oleh ahli ornitologi Perancis Louis Jean Pierre Vieillot pada tahun 1816. Pada tahun 1855, seorang ahli ornitologi Inggeirs George Robert Gray telah menandakan spesies sejenis sebagai Corvus triostegus Sparrman. Ini merupakan satu sinonim junior untuk Corvus brachyura Linnaeus, Pacat India. Perkataan Pitta berasal daripada bahasa Telugu yang bermakdus "cantik", "bauble" atau "haiwan kesayangan".

Genus ini mengandungi 14 spesies, yang bertaburan dari Afrika, melalui selatan, timur dan tenggara Asia, New Guinea, Kepulauan Solomon dan Australia. Dahulunya ia merupakan genus tunggal dalam keluarga dengan 31 spesies. Bagaimanapun, selepas satu kajian pada tahun 2006, beberapa spesies telah dipindahkan kepada dua genera baharu, Erythropitta dan Hydrornis. Bagaimanapun, kesemua anggota keluarga ini terus dikenali sebagai "pitta".

Spesies
Terdapat 14 spesies dalam genus ini iaitu:

Galeri

Rujukan

 
Genera burung